Viktors Ščerbatihs

Viktors Ščerbatihs (dzimis  Dobelē) ir bijušais Latvijas svarcēlājs, šobrīd svarcelšanas treneris, funkcionārs, kā arī politiķis. Bijis 9. Saeimas deputāts, ievēlēts no Zaļo un Zemnieku savienības. Šobrīd pārstāv partiju "Latvija pirmajā vietā". V. Ščerbatihs ir piedalījies četrās olimpiskajās spēlēs, divās no tām izcīnot olimpisko medaļu prestižajā smagākajā svara kategorijā.

 Sporta karjera 
V. Ščerbatihs ir četrkārtējs olimpisko spēļu dalībnieks, olimpiskais vicečempions 2004. gada Atēnu olimpiādē un bronzas laureāts 2008. gada Pekinas olimpiādē. Pasaules čempions 2007. gadā, trīskārtējs pasaules čempionāta bronzas medaļas laureāts (1997, 1998, 2003). Pieckārtējs Eiropas čempions (2001, 2005, 2006, 2007, 2008), Eiropas vicečempions 2004. gadā un trīskārtējs Eiropas čempionāta bronzas laureāts (1997, 1999, 2000).

2001. gadā tika diskvalificēts uz diviem gadiem par steroīdu lietošanu. 2010. gada pasaules čempionātā viņš palika bez rezultāta kopsummā. Pēc pirmās disciplīnas viņš bija ceturtajā vietā.

V. Ščerbatiha personiskie rekordi ir 206,0 kg raušanā, 260,0 kg grūšanā un 465,0 kg summā.

2012. gada aprīlī paziņojis par sportista karjeras beigām. 2012. gadā uzsācis trenera karjeru kā sava bijušā trenera Eduarda Andruškeviča palīgs.

V. Ščerbatihs ir 2009. gadā dibinātās Latvijas Svarcelšanas federācijas prezidents.

 Personiskie rekordi 
 Disciplīna  Rezultāts  Datums  SacensībasRaušana  206,0 kg    Olimpiskās spēlesGrūšana  260,0 kg    Starptautiskās sacensībasSumma  465,0 kg (205,0+260,0)    Starptautiskās sacensības

 Politiskā darbība 
2006. gadā svarcēlājs V. Ščerbatihs iestājās Latvijas Zemnieku savienībā un tika ievēlēts 9. Saeimā no Zaļo un Zemnieku savienības saraksta.

Kandidēja vēl divās Saeimas vēlēšanās no tā paša ZZS saraksta, taču šoreiz netika ievēlēts (10. Saeimas vēlēšanās 2010. gadā un 13. Saeimas vēlēšanās 2018. gadā). 2021. gada augustā V. Ščerbatihs bija Aināra Šlesera veidotās partijas "Latvija pirmajā vietā" dibinātāju skaitā. No tās saraksta kandidēja 14. Saeimas vēlēšanās, bet netika ievēlēts.

2024. gadā izsauca negatīvu reakciju, kad, tērpies LOK komandas formā, krievu valodā video izteica nepatiku pret armijas mācībām pilsētas apstākļos. V. Ščerbatihs 2025. gada pašvaldību vēlēšanās kandidēja partijas "Latvija pirmajā vietā" sarakstā uz vietu Ventspils domē, bet netika ievēlēts.

 Atsauces 

 Ārējās saites 

 Viktor Scerbatihs — Hall of Fame at Weightlifting Exchange 
 Intervija laikrakstam "Kapitalist" 
 Viktors Ščerbatihs, sportista vizītkarte LOK mājaslapā
 Chidlovski.net profils

Kategorija:1974. gadā dzimušie
Kategorija:Dobelē dzimušie
Kategorija:Latvijas Zemnieku savienības politiķi
Kategorija:"Latvija pirmajā vietā" politiķi
Kategorija:9. Saeimas deputāti
Kategorija:Latvijas svarcēlāji
Kategorija:1996. gada vasaras olimpisko spēļu dalībnieki
Kategorija:2000. gada vasaras olimpisko spēļu dalībnieki
Kategorija:2004. gada vasaras olimpisko spēļu dalībnieki
Kategorija:2008. gada vasaras olimpisko spēļu dalībnieki
Kategorija:Latvijas olimpiskie sudraba medaļnieki
Kategorija:Latvijas olimpiskie bronzas medaļnieki
Kategorija:Dopinga lietas svarcelšanā
Kategorija:Triju Zvaigžņu ordeņa virsnieki
Kategorija:Olimpiskie sudraba medaļnieki svarcelšanā
Kategorija:Olimpiskie bronzas medaļnieki svarcelšanā